Haribo

Haribo (lyhenne nimestä Hans Riegel, Bonn) on Euroopan suurin viinikumikarkkivalmistaja ja maailman yhdeksänneksi suurin makeisvalmistaja. Yritys perustettiin Bonnissa, Saksassa vuonna 1920. Erityisen tunnettu Haribon makeisista on nallekarkki, jota on valmistettu vuodesta 1922 lähtien. Yrityksen tunnuksena onkin keltainen nalle.

Haribolla on viisi tehdasta Saksassa ja 13 ympäri Eurooppaa.

Suomessa Haribon makeisia on myyty 1970-luvulta lähtien. Makeiset tuodaan Suomeen pääasiassa Tanskasta mutta myös muualta, kuten Saksasta ja Belgiasta.

Haribo on myös tuonut markkinoille suomalaisille kehitettyjä tuotteita, kuten salmiakki- ja lakritsisekoituksia.

Lähteet

Aiheesta muualla

 Haribon kotisivut  (kielivalikko)
 Haribo Suomi 

Makeisvalmistajat
Saksalaiset teollisuusyritykset
Makeismerkit